สังคมข่าวหุ้น
*...ดัชนีตลาดหุ้นไทยปิดที่ระดับ 1,563.96 จุด ลดลง 4.86 จุด มูลค่าการซื้อขาย 88,717.86 ล้านบาท ติดตามการประชุมคณะกรรมการนโยบายการเงิน (กนง.) การเมืองในประเทศ และการเคลื่อนไหวของอัตราผลตอบแทนพันธบัตรรัฐบาลสหรัฐ (Bond Yield)...
21 มี.ค. 2564

สโนว์แมน
*…ดัชนีตลาดหุ้นไทยปิดที่ระดับ 1,563.96 จุด ลดลง 4.86 จุด มูลค่าการซื้อขาย 88,717.86 ล้านบาท ติดตามการประชุมคณะกรรมการนโยบายการเงิน (กนง.) การเมืองในประเทศ และการเคลื่อนไหวของอัตราผลตอบแทนพันธบัตรรัฐบาลสหรัฐ (Bond Yield)…
*…ZIGA ราคาหุ้นพุ่ง 12.96% มาปิดที่ 6.10 บาท ด้วยมูลค่าการซื้อขาย 361.15 ล้านบาท ตามกระแสกัญชง-กัญชา ล่าสุดเซ็น MOU กับ “แพล้นโทโลยี” บริษัท 1ใน 7 อันดับแรกของไทยที่ได้รับใบอนุญาตจาก อย. นำเข้าเมล็ดกัญชง เพื่อพัฒนาและก่อสร้างโรงเรือน Smart Farm เพาะปลูกพืชเศรษฐกิจกัญชงด้วย AI  ตั้งเป้าพื้นที่เพาะปลูก 4,000-5,000 ไร่  มั่นใจธุรกิจใหม่โตสร้างรายได้เพิ่ม ถัดไป “แพล้นโทโลยี” จะมีการเซ็น MOU กับกลุ่มบริษัทผู้ผลิต (สกัด) กัญชง เช่น  DOD  ซึ่งเป็นหนึ่งในบริษัทที่จะวิจัยและพัฒนาผลิตภัณฑ์สำเร็จ เพื่อนำไปสู่ภาคการแปรรูปเป็นผลิตภัณฑ์ต่าง ๆ ที่มีคุณภาพ เข้าถึงประชาชนได้ง่ายขึ้นในลำดับต่อไป…
*…วันนี้ “เพรสซิเด้นท์ ออโตโมบิล อินดัสทรีส์” หรือ PACO ผลิตและจัดจำหน่ายชิ้นส่วนเครื่องปรับอากาศรถยนต์ทดแทนให้แก่ลูกค้าในประเทศและต่างประเทศ ลงสนามเทรดในตลาด mai ด้วยราคาไอพีโอ 1.40 บาท คิดเป็นมูลค่าระดมทุน 364 ล้านบาท จากจำนวนหุ้นไอพีโอ 260 ล้านหุ้น  มี P/E ที่ 18 เท่า เมื่อเทียบกับอุตสาหกรรมชิ้นส่วนยานยนต์ที่ 21 เท่า ฟากโบรกฯ ให้ราคาเป้าหมาย 1.65 บาท จับตากระแสจะแรงจริงไหม?…
*…WP ประกาศจ่ายเงินปันผลให้ผู้ถือหุ้นเป็นเงินสด 0.20 บาท/หุ้น คิดเป็นยีลด์ 3.74% จากราคาหุ้นล่าสุด (19 มี.ค. 64) 5.35 บาท จะขึ้นเครื่องหมาย XD วันที่ 12 พ.ค. และจ่ายปันผลวันที่ 28 พ.ค.นี้ หลังนายใหญ่ “ชมกมล พุ่มพันธุ์ม่วง” บริหารงานได้อย่างยอดเยี่ยม มีการเติบโต แถมสร้างผลตอบแทนให้กับผู้ถือหุ้นอย่างสม่ำเสมอ…
*…ZEN ขน 4 แบรนด์อาหารไทย “ตำมั่ว-เดอ ตำมั่ว–ลาวญวน และเขียง” เสิร์ฟอาหารไทยใส่ใบกัญชา ประเดิมร้านแรก เดอ ตำมั่ว สาขาเกษร ทาวเวอร์ เปิดตัวเมนูไก่ต้มอารมณ์ดีและยำอารมณ์ดี เจาะลูกค้าใจกลางเมืองรับกระแสกัญชาฟีเวอร์ หวังเพิ่มปริมาณลูกค้าเข้าร้านอีก 15-20% กระตุ้นยอดขายส่งท้ายไตรมาสแรก…
*…ตลาดหลักทรัพย์ฯ ให้ CHAYO, CHAYO-W1, DOD, DOD-W1, KWM ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 22 มี.ค.-30 เม.ย. 64 ส่วน TAPAC, TAPAC-W4 เริ่มตั้งแต่ 22 มี.ค.-9 เม.ย. 64 ส่งผลให้สภาพคล่องการเก็งกำไรปรับลง พร้อมทั้งขยายการใช้ Cash Balance ของ NCAP,NRF ตั้งแต่ 22 มี.ค.-9 เม.ย. 64 จากก่อนหน้านี้ที่มีหุ้นที่ยังใช้ Cash Balance คือ SICT ใช้ถึง 26 มี.ค. 64 สำหรับSAK, ZMICO, ZMICO-W4,IRPC ใช้ถึง 2 เม.ย. 64 ส่วน BC, IMH ใช้ถึง 5 เม.ย. 64 ด้านAPURE-W2, KISS, MINT-W6, PSL, TQR ใช้ถึง 9 เม.ย. 64 และ BEAUTY ใช้ถึง 16 เม.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.